stanford-oval/wikipedia huggingface dataset:
Michaela Kirchgasser

| Mitalit | Mitalit | Mitalit |  |
| --- | --- | --- | --- |
|  Michaela "Kirchi" Kirchgasser joulukuussa 2006 |  Michaela "Kirchi" Kirchgasser joulukuussa 2006 |  Michaela "Kirchi" Kirchgasser joulukuussa 2006 |  |
Maa:   Itävalta
Naisten alppihiihto
| MM-kilpailut  | MM-kilpailut  | MM-kilpailut  |  |
|  Kultaa | Åre 2007 | joukkuekilpailu |  |
|  Kultaa | Schladming 2013 | joukkuekilpailu |  |
|  Kultaa | Vail / Beaver Creek 2015 | joukkuekilpailu |  |
|  Hopeaa | Garmisch-Partenkirchen 2011 | joukkuekilpailu |  |
|  Hopeaa | Schladming 2013 | pujottelu |  |
|  Pronssia | Vail / Beaver Creek 2015 | alppiyhdistetty |  |
|  Pronssia | Sankt Moritz 2017 | alppiyhdistetty |  |
Michaela Kirchgasser (s. 18. maaliskuuta 1985 Schwarzach im Pongau) on itävaltalainen uransa lopettanut alppihiihtäjä, joka oli erikoistunut pujotteluun ja suurpujotteluun. Maailmancupissa Kirchgasser debytoi Sestrieren pujottelukilpailussa 9. joulukuuta 2001 sijoittuen sijalle 17. Kirchgasser lopetti uransa alppihiihtäjänä keväällä 2018.
Arvokilpailut

Kirchgasser voitti nuorten MM-kilpailuissa kultaa pujottelussa ja hopeaa alppiyhdistetyssä vuonna 2003 sekä pronssia suurpujottelussa 2005. Torinon olympialaisissa 2006 hän sijoittui pujottelussa viidenneksi ja alppiyhdistetyssä kuudenneksi. Åren MM-kilpailuissa 2007 hän kuului joukkuekilpailun kultaa voittaneeseen Itävallan joukkueeseen ja oli lisäksi suurpujottelussa neljäs ja pujottelussa yhdeksäs. Val d'Isèren MM-kilpailuissa 2009 hän sijoittui suurpujottelussa viidenneksi. Vancouverin olympialaisissa 2010 hän oli superalppiyhdistetyssä yhdeksäs ja suurpujottelussa viidestoista. Garmisch-Partenkirchenin MM-kilpailuissa 2011 hän sijoittui superalppiyhdistetyssä 13:nneksi ja otti hopeaa joukkuekilpailussa. Schladmingin MM-kilpailuissa 2013 hän kuului Itävallan kultajoukkueeseen joukkuekilpailussa, sai hopeaa pujottelussa ja oli superalppiyhdistetyssä neljäs. Sotšin olympialaisissa 2014 hän sijoittui superalppiyhdistetyssä seitsemänneksi ja suurpujottelussa 12:nneksi. Vailin / Beaver Creekin MM-kilpailuissa 2015 hän saavutti joukkuekilpailussa kultaa ja superalppiyhdistetyssä pronssia sekä sijoittui suurpujottelussa kuudenneksi. Sankt Moritzin MM-kilpailuissa 2017 hän sai alppiyhdistetyssä pronssia sekä oli pujottelussa kuudes ja suurpujottelussa kahdestoista.
Maailmancup

Kirchgasser saavutti maailmancupissa viisi palkintokorokesijoitusta kaudella 2006–2007. Hän voitti suurpujottelukilpailun Sierra Nevadassa, oli toinen superyhdistetyssä Reiteralmissa sekä kolmas Aspenin, Zwieselin ja Lenzerheiden suurpujotteluissa. Maailmancupin kokonaiskilpailussa hän sijoittui kahdeksanneksi, suurpujottelucupissa kolmanneksi ja yhdistetyn pisteissä neljänneksi. Kaudella 2008–2009 hän oli toinen Cortina d'Ampezzon suurpujottelussa. Kaudella 2009–2010 hän oli toinen St. Moritzin superyhdistetyssä ja kolmas alppiyhdistetyn cupissa. Kaudella 2011–2012 hän voitti Kranjska Goran ja Schladmingin pujottelun, oli toinen Moskovan paripujottelussa ja kolmas Zagrebin pujottelussa. Pujottelucupissa hän sijoittui toiseksi ja maailmancupin kokonaiskilpailussa kahdeksanneksi. Kaudella 2012–2013 hän oli kolmas Münchenin paripujottelussa ja Meribelin superalppiyhdistetyssä. Alppiyhdistetyn cupissa hän sijoittui kolmanneksi. Kaudella 2013–2014 hän oli toinen Altenmarktin superalppiyhdistetyssä. Se oli kauden ainoa järjestämään pystytty yhdistetyn kilpailu, joten hän sijoittui toiseksi alppiyhdistetyn cupissa. Kaudella 2015–2016 Kirchgasser sijoittui kolmanneksi Val d’Isèren ja toiseksi Lenzerheiden alppiyhdistetyssä. Alppiyhdistetyn cupissa hän oli kolmas. Kaudella 2016–2017 hän oli toinen Crans-Montanan alppiyhdistetyssä. Saman lajin cup-pisteissä hän oli neljäs.
Aiheesta muualla

Michaela Kirchgasserin kotisivut (saksaksi)
Michael Sauer

| Michael Sauer> Henkilötiedot |
| --- | --- |
Syntynyt: 7. elokuuta 1987 (ikä 37) St. Cloud, MN, USA
Kansalaisuus:   Yhdysvallat
Jääkiekkoilija
Lempinimi:  Mike
Pelipaikka:  puolustaja
Maila:  oikea
Pituus:  191 cm
Paino:  100 kg
Pelinumero:  38
Pelaajaura
Pääsarjaura:  2009–2012
Seurat:  New York Rangers (NHL) Hartford Wolf Pack (AHL)
NHL-varaus:  40. varaus, 2005 New York Rangers
Michael Curtis "Mike" Sauer (s. 7. elokuuta 1987 St. Cloud, Minnesota, Yhdysvallat) on yhdysvaltalainen jääkiekkoilija, joka pelasi puolustajana NHL-joukkue New York Rangersissa. Hän on puolustajana NHL-joukkue Phoenix Coyotesissa pelaavan Kurtin ja NFL-joukkue Minnesota Vikingsissä pelaavan Craigin pikkuveli.
Pelaajaura

Sauer varattiin New York Rangersiin toisella kierroksella numerolla 44 NHL:n varaustilaisuudessa 2005. Rangers oli hankkinut varausvuoron vuosi aiemmin Toronto Maple Leafsilta Brian Leetchin kaupan yhteydessä.
Sauer allekirjoitti ensimmäisen ammattisopimuksensa Rangersin kanssa 8. elokuuta 2006. Hän pelasi kuitenkin Rangersin farmijoukkueessa Hartford Wolf Packissa. Hän pelasi kausina 2007–2008 ja 2008–2009 suurimmaksi osaksi Hartfordissa, kunnes hänet kutsuttiin ylös Rangersiin pelaamaan 23. maaliskuuta 2009. Hän pelasi ensimmäisen NHL-ottelunsa seuraavana päivänä 24. maaliskuuta 2009 Minnesota Wildia vastaan.
Vietettyään koko kauden 2009–2010 Hartfordissa Sauer aloitti kauden 2010–2011 Rangersissa joukkueen avauskokoonpanossa. Hän teki ensimmäisen NHL-maalinsa 9. joulukuuta 2010 Ottawa Senatorsin maalivahdille, Brian Elliottille.
Sauer teki Rangersin kanssa jatkosopimuksen 8. heinäkuuta 2011. Se oli kaksi vuotta pitkä, ja Sauer ansaitsi 2,5 miljoonaa dollaria.
Dion Phaneuf taklasi 5. joulukuuta 2011 Sauerin, joka loukkaantui eikä ole sen jälkeen toipunut pelaamaan. Sauerin sopimus päättyi kauden 2012–2013 jälkeen, ja hänestä tuli vapaa pelaaja.
Tilastot

Käännös suomeksi
Mogorella

| Mogorella (Mogorèdda) |
| --- | --- |
 Sijainti Oristanon maakunnassa
 Mogorella
 Koordinaatit: 39.864°0′0″N, 8.858°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  17,06 km²
Korkeus:  265 m
Väkiluku:  442
Aikavyöhyke:  UTC+1
 – Kesäaika:  UTC+2
Postinumero:  09080
Suuntanumero(t):    0783
Rekisterikilpi:  OR
 
 http://www.comunedimogorella.it 
Infobox OKVirheellinen NIMI-arvo: 
Mogorella (sardiksi Mogorèdda) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 442 asukasta (vuonna 2016) ja sen pinta-ala on 17,06 neliökilometriä. Se sijaitsee 265 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Mogorella Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Mogoituin piiri

Mogoituin piiri Taka-Baikalian aluepiirin kartalla.
Mogoituin piiri (ven. Могойтуйский район, Mogoituiski raion) on kunnallinen itsehallintoalue Taka-Baikalian aluepiirissä Venäjällä. Vuonna 1942 perustetun piirin pinta-ala on 6 300 neliökilometriä. Asukkaita on 28 700 henkeä (vuonna 2009).
Mogotuin piiri sijaitsee Taka-Baikalian aluepiiriin kuuluvassa Agan Burjatiassa. Koillisessa se rajoittu Šilkan, idässä Olovjannajan, etelässä Ononin, lounaassa Aginskojen ja luoteessa Karymskojen piireihin.
Piirin hallinnollinen keskus on Mogoituin kaupunkimainen taajama. Lisäksi siihen kuuluu 14 maalaiskuntaa: Aga-Hangil, Boržigantai, Dogoi, Hara-Šibir, Hila, Kusotša, Nurinsk, Ortui, Tsagan-Ola, Tsagan-Tšelutai, Tsugol, Ušarbai, Ust-Narin ja Zugalai. Asutuskeskuksia on yhteensä 30.
Asukkaista 50 % on burjaatteja ja 43 % venäläisiä.
Mogoituin kautta kulkee aluepiirin pääkaupungista Tšitasta Kiinaan johtava maantie ja rautatie.
Seudun pääelinkeino on maatalous, joka on erikoistunut lampaiden kasvatukseen. Teollisuutta edustaa mm. lihanjalostamo, mylly ja meijeri.
Aiheesta muualla

Mogoituin piirin sivusto (Arkistoitu – Internet Archive) (venäjäksi)
Mogoituin piiri Taka-Baikalian tietosanakirjassa (venäjäksi)
Aginskoje¹ • 
Aginskoje¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
Gornyi • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
Petrovsk-Zabaikalski • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
Tšita • 
Tungir–Oljokma • 
Tungokotšen • 
Uljoty • 
Zabaikalsk
¹= kuuluu Agan Burjatian piirikuntaan
Monte Roraima

Monte Roraima
| --- | --- |
Tyyppi:  tepui
Sijainti:  Brasilian, Guyanan ja Venezuelan rajalla. Venezuela ja Brasilia
Vuoristo:  Pakaraima
Korkeus merenpinnasta:  2 835 m
Prominenssi:  2 338  m 
Suojelualueet:  Canaiman kansallispuisto, Monte Roraiman kansallispuisto (en), Eastern Tepuis Natural Monument (d) (käännä suomeksi) 
Ikä:  Proterotsooinen eoni 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Monte Roraima (esp. ja port.; tunnetaan myös nimillä Tepuy Roraima ja Cerro Roraima) on vuori Brasilian, Guyanan ja Venezuelan rajalla. Vuori kohoaa 2 835 metriin ja on Guyanan korkein kohta. Roraima kuuluu Pakaraimavuoristoon.
Monte Paterno

Monte Paterno
| --- | --- |
Sijainti:  Veneto / Trentino-Etelä-Tiroli, Italia
Vuoristo:  Dolomiitit
Korkeus merenpinnasta:  2 746 m
Prominenssi:  225  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Monte Paterno tai Paternkofel on Italian Dolomiiteilla sijaitseva 2 746 metriä korkea vuori.
Monte Irvin

Monte Irvin
Montford Merrill ”Monte” Irvin (25. helmikuuta 1919 Haleburg, Alabama – 11. tammikuuta 2016 Houston, Texas) oli yhdysvaltalainen baseballpelaaja. Hän syntyi Alabamassa, mutta kasvoi Orangessa, New Jerseyssä.
Irvinin ensimmäinen MLB-ottelu tapahtui 8. heinäkuuta 1949 ja viimeinen 30. syyskuuta 1956; hän oli jo aiemmin tullut tunnetuksi Negro League -pelaajana. Hänen joukkueitaan olivat Newark Eagles, New York Giants ja Chicago Cubs.
Irvin kelpuutettiin Baseball Hall of Fameen vuonna 1973.
Michael Paliotta

| Michael Paliotta> Henkilötiedot |
| --- | --- |
Syntynyt: 16. huhtikuuta 1993 (ikä 31) Westport, Connecticut, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  193 cm
Paino:  93 kg
Seura
Seura:  Texas Stars
Sarja:  AHL
Pelaajaura
Pääsarjaura:  2015–
Aik. seurat:  Chicago Blackhawks (NHL)   Columbus Blue Jackets (NHL)   Lake Erie Monsters (AHL)   Hartford Wolf Pack (AHL)   Toronto Marlies (AHL)
NHL-varaus:  70. varaus, 2011 Chicago Blackhawks
Michael Paliotta (s. 16. huhtikuuta 1993 Westport, Connecticut) on yhdysvaltalainen jääkiekkoilija, joka siirtyi tammikuussa 2018 AHL-joukkue Texas Starsiin organisaatiossa. Hän on Chicagon kolmannen kierroksen varaus vuodelta 2011.
26. maaliskuuta 2015 Paliotta siirtyi Chicago Blackhawksiin kahden vuoden tulokassopimuksella. 11. huhtikuuta hän teki NHL-debyyttinsä Colorado Avalanchea vastaan runkosarjan 2014–2015 viimeisessä ottelussa. Paliotta siirtyi jo kesällä 2015 Blackhawksista Columbus Blue Jacketsiin isossa pelaajakaupassa, jossa Blackhawks sai Artem Animisovin, Marko Danon, Jeremy Morinin ja Corey Troppin. Blue Jacketsiin menivät Paliottan lisäksi Brandon Saad ja Alex Broadhurst.
Paliotta pelasi kaudella 2015–2016 yhden pelin Blue Jacketsissa. AHL-seura Lake Erie Monstersia hän edusti 68 runkosarja- ja 8 pudotuspeliottelussa. Monsters voitti kauden päätteeksi AHL:n mestaruuden Calder Cupin. Kauden jälkeen Paliotta teki sopimuksen New York Rangersin kanssa.
Paliotta pelasi koko kauden 2016–2017 Rangersin farmijoukkueessa Hartford Wolf Packissa. Kausi oli vaikea sekä joukkueelle että Paliottalle, joka teki 52 ottelussa 14 pistettä. Wolf Packista Paliotta siirtyi kaudeksi 2017–2018 AHL-sopimuksella Toronto Marliesiin. Paliotta oli edustanut Marliesia kahdeksassa AHL-ottelussa, kun hänet kaupattiin Texas Starsiin.
Tilastot

Käännös suomeksi
Merivehnä

| Merivehnä |
| --- | --- |
 Elytrigia juncea
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Villivehnät Elymus
Laji::  Merijuolavehnä farctus
Alalaji::  boreoatlanticus
Kolmiosainen nimi
 Elymus farctus ssp. boreoatlanticus  (Simonet & Guin.) Melderis 
Synonyymit
 Elymus farctus (Viv.) Runemark ex Melderis ssp. boreali-atlanticus (Simonet & Guin.) Melderis   Elytrigia juncea (L.) Nevski ssp. boreali-atlantica (Simonet & Guin.) Hyl. 
Infobox OKNimi-testi OK: 
Merivehnä eli merihaprajuola (Elymus farctus ssp. boreoatlanticus, syn. Elytrigia juncea ssp. boreoatlantica) on Euroopassa merenrannoilla tavattava heinäkasvi. Laji on tunnusomainen erityisesti Atlantin rannikon hiekka- ja dyynirannoilla. Suomessa merivehnä on äärimmäisen uhanalainen ja rauhoitettu laji.
Ulkonäkö ja koko

Monivuotinen merivehnä kasvaa 20–50 cm korkeaksi. Kasvin kellertävä juurakko on pitkä ja suikerteleva. Koko kasvi on vaalean siniharmaa. Lehdet ovat kapeita, laidoilta ylös kiertyneitä, päältä tiheään korkosuonisia ja korvakkeettomia. Merivehnän vaalea kukinto on 8–10 cm pitkä ja vihneetön. Kypsyessään kukinto murenee palasiksi. Suomessa merivehnän kukinta-aika on elokuussa. Merivehnä muistuttaa läheisesti juolavehnää (Elymus repens), jonka kanssa se myös helposti risteytyy.
Levinneisyys

Merivehnää tavataan Euroopan ja Pohjois-Afrikan rannikoilla. Suomessa tavattava lajin pohjoinen rotu on levinnyt Atlantin rannikolle Portugalista Etelä-Norjaan ja Itämerelle. Itämeren eteläosissa laji on yleinen, mutta harvinaistuu pohjoiseen päin tultaessa nopeasti. Suomesta tunnettiin pitkään vain yksi, vuonna 1937 löydetty merivehnän esiintymä Dragsfjärdin Öröstä. Vuonna 2005 löydettiin myös Korppoon (nyk. Paraisten) Jurmosta pieni merivehnän kasvusto. Suomen esiintymät ovat Itämeren pohjoisimmat.
Hankoniemeltä on tavattu merivehnän ja juolavehnän risteymän (E. farctus × repens) esiintymä. Laji on kulkeutunut alueelle meriliikenteen mukana.
Elinympäristö

Merivehnä on tyypillinen merenrantahietikoiden kasvi. Pitkän juurakon avulla kasvi menestyy kasvupaikoilla, jotka ovat tuulille alttiita ja joissa hiekka on jatkuvassa liikkeessä. Merivehnä sitoo kasvaessaan hiekkaa ja saattaa muodostaa kiinteitä dyynejä, joille muut kasvit juurtuvat. Merivehnä sietää hyvin suolaista vettä, joten se voi kasvaa lähellä vesirajaa. Molemmat Suomessa tavatut kasvupaikat sijaitsevat suojelualueilla.
Aiheesta muualla

Kasviatlas 2010: Merivehnän levinneisyys Suomessa
Michael Parenti

| Michael Parenti |
| --- | --- |
 Parenti vuonna 2004
Henkilötiedot
Syntynyt: 30. syyskuuta 1933 (ikä 91) New York, Yhdysvallat
Koulutus ja ura
Koulukunta:  marxismi
Vaikutusalueet:  politiikka, taloustiede, luokkataistelu, imperialismi
Tunnetut työt:  Democracy for the Few (2011), Blackshirts and Reds (1997), Against Empire (1995)
Tutkinnot:  Valtiotieteen tohtori
Instituutti:  Yalen yliopisto
Michael Parenti (s. 30. syyskuuta 1933 New York, Yhdysvallat) on yhdysvaltalainen poliittinen filosofi ja valtioteteen tohtori.
Parenti on elämänsä aikana julkaissut 24 teosta, jotka on tarkemmin koottu Parentin ylläpitämällä The Michael Parenti Political Archive -verkkosivustolla. Parentin teokset käsittelevät muun muassa fasismin suhdetta kommunismiin, imperialismia ja kapitalismin vaikutusta demokratiaan.
Parenti on pitänyt lukuisia puheita ja esitelmiä Yhdysvalloissa ja sen ulkopuolella. Yksi tunnetuimmista Parentin puheista on niin sanottu Yellow Parenti (’keltainen Parenti’), josta on syntynyt meemi internetin keskustelupalstoilla.
Näkemyksiä

Parenti näkee kapitalismin luovan fasismin turvakseen poliittisten kriisien aikana. Hänen mukaansa fasistien nousu valtaan on ollut porvariston aikaansaama ja hyödyttänyt porvariston asemaa luokkataistelussa.
Parenti näkee vallankumouksen välttämättömänä reittinä kapitalismista sosialismiin siirtymisessä.
Parenti näkee luokka-analyysin nykyaikaisen puutteen länsimaisten kirjailijoiden ja poliittisen vasemmiston yhtenä isoimpana poliittisena virheenä. Parenti näkee porvariston olevan täysin tietoinen omasta asemastaan luokkataistelussa, toisin kuin nykypäivän työntekijä tai aktivisti. Hän myös kritisoi vahvasti vasemmistolaista antikommunismia.
Michaela Schaffrath

Michaela Schaffrath
Michaela Schaffrath (s. 6. joulukuuta 1970 Eschweiler, Länsi-Saksa nimellä Michaela Jänke) tuli kuuluisaksi Saksassa pornonäyttelijänä nimellä Gina Wild.
Elämäkerta

Schaffrath syntyi Eschweilerissa (n. 10 km Aachenista itään), Saksassa perheeseen, jonka isä oli muurari ja äiti kotirouva. Koulun jälkeen Schaffrath toimi vammaisten lapsien hoitajana kymmenen vuotta. 7. lokakuuta 1994 hän avioitui Axel Schaffrathin kanssa. Vuonna 1999 europorno-ohjaaja Harry S. Morgan näki Schaffrath-pariskunnan amatööripornovideon. Morgan palkkasi Schaffrathin ammattilaispornonäyttelijäksi ja tuotti Gina Wildin kanssa kahdeksan elokuvaa.
Vuonna 2000 Schaffrath lopetti uransa pornonäyttelijänä. Vuonna 2003 Schaffrath myönsi työskentelevänsä bordellissa Frankfurtissa sen jälkeen, kun eräs asiakas tunnisti hänet. Schaffrath sanoi olevansa riippuvainen seksistä. Hän otti avioeron Axelista 22. joulukuuta 2005. Vuonna 2009 saksalaisen BILD-sanomalehden verkkoäänestyksessä hän sijoittui toiseksi Saksan kuumimman pornonäyttelijän listalla häviten Dolly Busterille.
Schaffrath on työskennellyt pääasiassa näyttelijänä teattereissa vuodesta 2010. Jo vuonna 2002 hän kävi ääniharjoittelua Elmar Bartelin ja vuonna 2012 Sibylle Brunnerin näyttelijätunneilla. Kesällä 2010 hän suoritti myös näyttelijäseminaarin Kölnin kansainvälisessä elokuvakoulussa.
Vuonna 2012 Schaffrathista tuli saksalaisen synnynnäisten immuunipuutosten itseapuohjelman (DSAI) suojelija.  Hän on myös Saksan luuytimen luovuttajatietokannan (DKMS) lähettiläs ja osallistunut aktiivisesti verisyövän torjuntaan useiden vuosien ajan.
Filmografia > Porno

Maximum Perversum - Junge Fotzen, hart gedehnt (1999)
Joker 6: Die Sperma-Klinik (1999)
Gina Wild - Jetzt wird es schmutzig (1999)
Gina Wild - Jetzt wird es schmutzig 2 - Ich will kommen (1999)
Gina Wild - Jetzt wird es schmutzig 3 - Orgasmus pur (1999)
Gina Wild - Jetzt wird es schmutzig 4 - Durchgefickt (1999)
The Very Best of Gina Wild (2000)
Teeny Exzesse 59: Kerle, Fötzchen, Sensationen (2000)
Gina Wild - Jetzt wird es schmutzig 5 - Ich will euch alle (2000)
Gina Wild - In der Hitze der Nacht (2001)
Gina Wild - Jetzt wird es schmutzig 6 - Im Rausch des Orgasmus (2001)
Gina Wild - 150 Minuten Special (2002)
Filmografia > Muut genret

Déjà vu (2001/III)
TV Total (2003)
Taff (2003)
Der tote Taucher im Wald (2000)
Apprentass (2004)
Wahre Liebe (2004)
Clever! - Die Show, die Wissen schafft (2004)
Crazy Race 2 - Warum die Mauer wirklich fiel (2004)
Schöne Männer hat man nie für sich allein (2004)
Aiheesta muualla

Wikimedia Commonsissa on kuvia tai muita tiedostoja aiheesta .
Michaela Schaffrath Internet Movie Databasessa. (englanniksi)
Muisteltua

| Muisteltua |
| --- | --- |
Kirjailija:  Rolf Nevanlinna
Kansitaiteilija:  Seija Pirkkala
Kieli:  suomi
Genre:  elämäkerrat
Kustantaja:  Otava
Julkaistu:  1976
Ulkoasu:  sidottu
Sivumäärä:  244
ISBN:  951-1-02208-3
Löydä lisää kirjojaKirjallisuuden teemasivulta
Muisteltua on vuonna 1976 ilmestynyt Rolf Nevanlinnan kirjoittama omaelämäkertateos. Teos on laadittu maisteri Eero Saarenheimon suorittaman nauhoitetun haastattelun pohjalta. Kustantajana toimi Heikki A. Reenpää. Nevanlinna kertoo teoksessaan nuoruudestaan, opiskeluajoistaan, matemaatikon työstään, sukulaisistaan, ystävistään ja harrastuksistaan. Musiikki on matematiikan rinnalla ollut tärkeä osa hänen elämäänsä.
Nykytaide

Tony Cragg, I’m Alive, 2005.
Nykytaide on oman aikamme taidetta, uutta taidetta. Joskus käytetään myös sanaa aikalaistaide. Nykytaide-sanan käyttö yleistyi 1970-luvulla, kun sanat moderni taide ja modernismi alkoivat saada uusia merkityksiä, joita niihin ei aikaisemmin ollut liitetty. Nykytaide on sivumerkityksistä vapaampi ja puolueettomampi sana kuin moderni taide.
Perinteinen ja nykytaide

Taide on sidoksissa aikansa elämäntapaan. Nykytaiteen rooliin kuuluu etsiä taiteen uusia ilmaisukeinoja ja esitellä niitä. Myös taiteessa on omia valtavirtauksia, sivujuonteita ja muoti-ilmiöitä. Joskus taiteessa on nähtävissä selvästi jokin vallitseva tyyli tai ilmaisutapa, mutta kaikkina aikoina näin ei ole.
Kuvataiteessa puhutaan usein nykytaiteesta ja perinteisemmistä taiteista. Kuvataide muodosti ennen oman, taiteen autonomiaan ja ammatilliseen osaamiseen perustuvan merkkikielen.
Nykytaiteen teokset saattavat vedota muihinkin aisteihin kuin näköaistiin. Ääni saattaa olla osa taideteosta, kuten myös liike tai haju. Sanat, käsitteet ja teoriat ovat osa nykytaiteen materiaalia siinä missä taltta, sivellin, maalituubi ja kamera. Nykytaiteen teos saattaa olla performanssi, jossa henkilöt puhuvat, laulavat ja tanssivat. Museon tai gallerian sijasta kuvataide voidaan esittää erämaassa tai puistossa ympäristötaiteena tai lähiön kerrostalossa yhteisötaiteena.
Uusi tekniikka on muuttanut taidetta. Nykytaide on usein monialaista, ja teoksissa saattaa yhtyä useita perinteisiä taiteenlajeja uudempiin aloihin kuten valokuva-, video- ja mediataiteeseen